<classify> Kufuatia tetesi za beki wao wa kushoto Gadiel Michael kudaiwa kusajiliwa na Simba, klabu ya Yanga imeamua kuchukua tahadhari mapema baada ya kumsajili beki mwingine wa kushoto kutoka Malindi ya Zanzibar Salum Issa almaaarufu Marcelo. Hata hivyo Yanga imelazimika kufanya mazungumzo ya kiungwana na kuafikia na Singida United ili wawaachie mchezaji huyo ambaye tayari alikuwa amekwishamalizana na klabu hiyo na kutangazwa rasmi. Hii ni mara ya pili Yanga na Singida United wanaingia makubaliano hayo. Msimu uliopita walifanya hivyo kwa mchezaji Feisal Salum Fei Toto ambaye pia alitokea Zanzibar kunakoklabu ya JKU, ambapo awali mchezaji huyo alitangazwa kusajiliwa na Singida kabla ya Yanga kumtambulisha tena kama mchezaji wao baadaye. Pengine hali hiyo inatokana na ukweli kwamba Rais wa klabu ya Singida United, Dk. Mwigulu Nchemba Mbunge ni mwanachama na mpenzi mkubwa wa klabu ya Yanga. Itakumbwa kwenye Hafla ya Yanga iliyobatizwa jina la Kubwa Kuliko, Dk. Mwigulu alisema kwwamba angetoa mchezaji mmoja kama zawadi yake kwa klabu hiyo, hivyo pengine zawadi yenyewe ndiyo Marcelo Mlinzi wa kushoto, Muharami Issa Said amejiunga na kikosi chetu kwa mkataba wa miaka mitatu akitokea Malindi fc ya Zanzibar. A post shared by Young Africans Sports Club yangasc on Jul 6, 2019 at 10:14am PDT Marcelo anakuwa mchezaji mpya 13 kusajiliwa na Yanga SC na wa tano tu mzawa, baada ya mabeki Ally Mtoni Sonso kutoka Lipuli FC, Ally Ally kutoka KMC ya Kinondoni, viungo wa ulinzi, Abdulaziz Makame kutoka Mafunzo ya Zanzibar na Mapinduzi Balama kutoka Alliance FC ya Mwanza. Wengine saba wote wa kigeni ambao ni kipa Farouk Shikalo kutika Bandari ya kwao, Kenya, Sadney Urikhob kutoka Namibia, Lamine Moro kutoka Ghana, Juma Balinya kutoka Uganda, Issa Bigirimana, Patrick Sibomana wote wa Rwanda, Mustapha Seleman kutoka Burundi na Maybin Kalengo kutoka Zambia.  <topic>: MICHEZO 